邵蕡

邵（），字文實，號南皋，浙江紹興府餘姚縣人，民籍，明朝政治人物。

 生平 
成化十九年（1483年）癸卯科浙江鄉試第六十八名舉人，弘治三年（1490年）中式庚戌科會試第二百十名，二甲第四十九名進士。授北通州知州，歷遷南京刑部郎中，出为四川成都府知府，正德六年（1511年）二月由巡撫右副都御史高崇熙舉薦，升任四川布政使司添設管糧右參政，九月進本司左參政，八年六月以撫夷有功，賞賜銀幣。九年升陕西按察使，十一年正月錄四川平賊功，升俸一级，本年十月升廣東右布政使。十五年六月考察以不謹冠帶閑住。正德十六年（1521年）十一月與廣東布政使司左參政左唐因盜侵公藏被發覺，命逮問如律。《餘姚志》：邵蕡字南皋，宏治庚戌進士，授通州知州。張皇親游歷天下，苛索郡邑金帛，毒威以逞。士民聞其將至，勸蕡豫備。蕡曰：無害也，可製囚車二乘，需其來，汝輩但一呼衆集，靜聽吾指授耳。皇親至，坐堂上，役卒咆哮，蕡令納之囚車中，而自檻其一北行，百姓且乘閒毆其役卒，觀者憂之。及至京，上大嘉悦，下其親錦衣衛，斃獄中。久而太后聞之日：吾不識邵知州何狀，乃能如此，可令吾一見耶？奉懿㫖逮蕡，則巳遷南刑部郎中。尋命往南，逮之，則遷福建，遷廣東，又遷福建。緹騎不能值上知，太后怒未除，密敕致仕。

 家族 
曾祖邵叔芳，封監察御史；祖父邵弘譽，湖廣按察司副使；父邵驎。母汪氏。重慶下。兄英；蘭；蕃（知縣）；茝；芝；夔；蕙。弟莊、篿、薰。兄邵蕃（知縣）。

参考文献

F
Category:明朝北通州知州
Category:明朝四川布政使司參政
Category:明朝廣東右布政使
Category:南京刑部郎中
Category:明朝成都府知府
Category:明朝陕西按察使